**Athletic Club** on Hispaania linna Bilbao jalgpalliklubi.

Athletic Club tegutseb Hispaanias Biskaia provintsis Bilbaos. Klubi on asutatud 1898 ja on sellest ajast saadik järginud põhimõtet, et võistkond koosneb ainult mängijaist, kes on pärit klubi oma noortesüsteemist või teistest Baskimaa provintside klubidest, nagu näiteks Bizkaia, Gipuzkoa, Araba, Nafarroa, Lapurdi, Zuberoa ja Nafarroa Behera või on sündinud neis provintsides. 

Klubi asutasid 1898. aastal 33 noort meest, kes käisid jalgpalli mängimas ja jalgpalli teemadel vestlemas Zamacoisi Gümnaasiumis. Ametlikult vormistati Athletic Club Bilbao klubina 5. aprillil 1901 Café Garcias Bilbao linnas.

Sümboolika
----------

### Hümn ja tuntumad laulud

Esimene kiituslaul, mis võeti mitteametlikult kasutusele kui Athletic Clubi hümn, oli "Alirón". Algselt oli tegemist varieteelauluga, mille lõid 1913. aastal Aquino ja Retana. Selle tõi Bilbaosse varieteelauljatar Teresita Zazá ja selle refrääni muutsid Athleticu toetajad järgmiselt: "Alirón, alirón, tšempion Athletic" ("Alirón, alirón, el Athletic campeón"). 

> „
> 
> 
> Terves Hispaanias triumfeerib „aliróni" laul   
> 
> ja pole spordipoissi, kes ei teaks seda laulu.   
> 
> Ja uhked neiud nüüd annavad oma südame   
> 
> ühele üheteistkümnest tšempionite Athleticust. /---/ "
> 
> 
> 

|
|  |

1950ndatel muutus populaarseks hoopiski teine laul, Timoteo Urrengoechea (muusika) ja Goyo Nadali (sõnad) looming, mida laulis Los Cinco Bilbaínos ("Viis bilbaolast") ja mille refrään kõlas nii: 

> „
> 
> 
> Athletic, puhta traditsiooniga Athletic Club   
> 
> keegi peale sinu ei kanna vappi paremini.   
> 
> Jalgpallis oled seaduseks, sind kutsutakse lõviks.   
> 
> Ja sinu toetajaskond on hispaania jalgpalli kuninganna."
> 
> 
> 

|
|  |

1982. aastal tegi klubi Carmelo Bernaolale ülesandeks luua uus hümn. Bernaola, tunnustatud Athleticu toetaja, põhines "Aliróni" refräänil ja ühel maestro Feliciano Beobide 1928. aastal loodud hoogsal marsil, mis kandis nime "Altza Gaztiak. *Mendigoizales*telt  Athletic Clubile pühendatud hümn" ("Altza Gaztiak. Himno de los mendigoizales dedicado al Athletic Club"). Bernaola tõi sisse muusikalisi parandusi, nende hulka kuulus ka kahe baski folkloori kuuluva instrumendi lisamine: *txistu* ja trumm (väike ja pikliku kujuga). Samuti tehti ettepanek, et sõnad koostaks Juan Antón Zubikarai. Uutes baskikeelsetes sõnades, kirjutatud pigemini biskaia murdes, kaotati ära viited Hispaaniale ja mainiti hoopiski Euskal Herriat ja Guernica Puud. Alles jäeti fraas "Altza gaztiak" ("elagu noored"), millest kujunes Beobide loomingu pealkiri, ja mille refrään kõlab nii: 

|  |  |  |
| --- | --- | --- |
| Zabaldu daigun guztiok irrintzi alaia: | Propaguemos todos el alegre irrintzi: | Propageerigem kõik rõõmsat *irrintzi'*  |
| Athletic, Athletic zu zara nagusia. | Athletic, Athletic, eres grande. | "Athletic, Athletic, sa oled ülim". |

Hümn salvestati 1983. aastal ja esitajateks olid ABAO koorid ja Bilbao omavalitsuslik ansambel. Esimest korda kõlas hümn 30. märtsil 1983 San Mamési staadionil Copa del Rey veerandfinaali mängu eel, mis peeti FC Barcelona vastu. 1998. aastal avaldas ajaleht El Correo seoses klubi saja-aastaseks saamisega heliplaadi, millel oli kolm laulu. Esimene neist, uus ja täiustatud versioon Athleticu hümnist, milles ei oldud originaali eriti muudetud, küll aga parandati muusikat ja helikvaliteeti. Teiseks oli plaadil bilbaolik "Athletic Txapeldun", loodud ja linti võetud Los txikise poolt. Kolmandana ja viimasena sisaldas CD rokilikku versiooni hümnist, mida saatsid pillidel bänd M.C.D. (võetud bändi albumilt "Inoxidable" ja mis oli salvestatud ühel kontserdil Bilborock de Bilbao saalis).

2004. aastal avaldas Athleticu Fond kogumiku "Athletic Bihotzez", mis koosnes ühest 13 lauluga CD-st, raamatust ja DVDst, millel oli albumi *making of*. Laulud lõi Bilbaost pärit muusik Kepa Junkera ja sõnad kirjutasid Francis de Doctor Deseo, Tontxu Ipiña ja Mikel. Need on folgilikud laulud, millest enamik on baskikeelsed. 2011. aasta augustis avaldas baski ansambel Blues 'N' Breakers singli "We are the lions" – briti folgi sarnase lauluga, mille nad olid mõelnud ette kanda San Mamési staadionil enne euroopa rivaalide vastu võistlustulle astumist.

### Logo

Athletic Clubi esimene logo aastast 1902.
Athleticu logos on ühendatud Bilbao linna ja Biskaia provintsi vapid. Bilbao vapilt on võetud sild, Püha Antoniuse kirik ja perekond Haro vapi hundid. Harod olid Biskaia senjöörid, kes asutasid 1300. aastal Bilbao. Biskaia vapilt on võetud Guernica Puu ja Püha Andrease Rist. Esimesed andmed neist pärinevad aastast 1922.

Ajaloo vältel on klubi logo edasi arenenud ja muutnud oma kuju. Esimene ametlik logo, millest on säilinud kirjalikud andmed, oli ümmargune ja seda ääristas midagi vöö- või rõngataolist ning keskel paiknesid klubi initsiaalid „A" ja „C", mis olid asetatud üksteise peale. Teine logo pärineb aastast 1910, milleks on punavalgetriibuline lipp, mille ülemises vasakus servas on valge kastike, milles võib näha klubi nime initsiaale. Kolmas, pärit aastast 1913, koosnes samuti valgete ja punaste triipudega lipust, kuid seekord ümbritses see palli. Esimene versioon tänapäevasest logost pärineb aastast 1922, mis oli siiski veel üpriski lihtne, kuid selle kuju aastate jooksul muudeti ja sellest loodi kolm versiooni. Viimaks loodi 1941. aastal logo lõplik variant, mis kestab tänaseni, ja mida täiustati 1972. aastal andes sellele juurde värve ja taastades klubi algupärase nime.

Mängija riietus
---------------

Alates 2009. aastast on inglise brändi Umbro ülesanne on varustada mängijaid riietusega ja see pikk leping lõpeb alles 2017. aastal. 
Kodumängude riietus koosneb punavalgetriibulisest särgist ning mustadest pükstest ja sokkidest. Triipude arv ja laius varieeruvad aastate lõikes, kuid tavaliselt on särgil neli kuni viis keskmise laiusega punast triipu, mis asetsevad valgel taustal. Vahel on kasutatud ka kolme jämedat triipu. Algrivistuse väravavahi riietus, olgugi et varieeruv, on traditsiooniliselt musta värvi.. Samuti kasutatakse tihti teisi värve nagu roheline, mis oli domineerivaim värv 1980ndatel, ja sinine, mis on peamine värv alates 2000. aastast. Alternatiivsete värvidena on vahel kasutatud halli, harva ka granaatpunast või oranži. Kõige kuulsamat väravavahi riietust kasutas mäletatavasti Iribar 1960.–1970. aastatel, mis koosnes mustast särgist ja pükstest ning punavalgetest sokkidest. 

Võõrsil on riietus traditsiooniliselt koosnenud Bilbao-sinisest särgist, samavärvilistest pükstest ja sokkidest. Teine laialdaselt kasutatud variant on kahevärviline särk (sinine ja valge), millega mälestatakse klubi ajaloo esimest mängijariietust. Valikuvõimalustena on teise ja kolmanda riietuse juures kasutatud ka muid värve, millest korduvamad on valge ja must, kuid harvemini on kasutatud ka halli (hooaegadel 1999/2000 ja 2000/2001), taevasinist (2004/2005 hooajal) või rohelist (2011/2012 hooajal).

Teisalt jällegi on Athleticul ajaloo vältel olnud mitmeid varustajaid. Peamine neist oli Adidas, kes riietas mängijaid kümnel hooajal ja millele järgnes üheksa hooajaga Kappa. Aastatel 2001–2009 kasutas Athletic omaenda riietusbrändi 100% Athletic tooteid. Bränd lõpetas riietuse tootmise vähese tulususe tõttu, kuid jätkas klubi nime all väliriiete tootmist.

### Mängija riietuse ajalugu

| **1903** | **1910** | **1913** | **1950** | **1970** | **1982** | **1996** | **2004** | **2009** |
| --- | --- | --- | --- | --- | --- | --- | --- | --- |
|  |  |  |  |  |  |  |  |  |

### Varustuse partnerid ja sponsorid

| Periood | Varustaja | Peamine toetaja | Kaastoetaja |
| --- | --- | --- | --- |
| 1982–90 | Adidas | *puudub* | *puudub* |
| 1990–99 | Kappa |
| 1999-01 | Adidas |
| 2001–04 | 100% Athletic |
| 2004–05 | Baski omavalitsus 1 |
| 2005–08 | *puudub* |
| 2008–09 | Petronor |
| 2009–10 | Umbro | PetronorBaski omavalitsus 1 | Biskaia provintsi nõukoguBaski omavalitsus |
| 2010–2013 | Petronor | Biskaia provintsi nõukogu |
| 2013–... | Nike |  |  |

*Märkus*1: Peatoetaja ainult Euroopas toimuvatel võistlustel.

Taristu
-------

### Staadion

San Mamési staadion UEFA Euroopa Liigas peetud mängu ajal.
Athletic peab oma mänge San Mamési staadionil (tõlkes Püha Mamase staadion), mis on üks vanemaid Hispaanias, ja tuntud ka kui "Katedraal" ("La catedral"). See nimi on tulnud kõrvalasuvast San Mamési ehk Püha Mamase nimelisest hooldekodust, millele kuulusid maatükid, millele hiljem rajati staadion. San Mamésist on tuletatud hüüdnimi Lõvid („Los leones") ja nõnda kutsutakse Athleticu mängijaid sellepärast, et laps-Mamasi ehk Püha Mamasi kujutatakse lõvi turjal, sest ta oli kristlik märter, kelle roomlased viskasid lõvide ette.

> „Püha Mamasi legend: Legendi järgi sündis Püha Mamas („see, keda imetati") ühe tagasihoidliku perekonna rüppe. Mõnede ajaloolaste arvates sündis ta aastal 259 ja märtriks sai ta aastal 275. Püha Mamas, Teodoto ja Rufina poeg, sündis vanglas, kuhu tema vanemad olid pandud, sest nad olid kristlased. Varsti pärast lapse sündi mõlemad vanemad surid ning nad kuulutati õndsaks. Sellest ajast peale tegeles Mamasi kasvatamisega rikas lesknaine Ammia, kes oli samuti pühak, kuid kes suri, kui Mamas oli 15-aastane, jättes noormehele päranduseks kogu oma maise vara. Kapadookia (Väike-Aasia, tänapäeva Türgi) valitseja määras Püha Mamase hukatusse, kuid ei suutnud teda usust lahti vanduma panna. Pärast saatis Kapadookia valitseja poisi imperaator Aurelianuse juurde, kes käskis ta uude hukatusse määrata. Legendi järgi aga üks ingel vabastas poisi ja saatis ta pagulusse ühele Kapadookia mäele. Nähtavasti Püha Mamas suutis kodustada lõvid, kes talle tsirkusest kaasa anti, ja selle kordasaadetud ime tõttu otsustati lõpetada tema elupäevad lüües talle kolmikhargiga kõhtu. Kuigi ta oli verest tühjaks jooksmas suutis noor Mamas minna teatri lähistel asuva koopani, kus ta suri seejärel, kui inglid ta taevasse kutsusid. "
> 
> 
>  –   
> 
> 

Staadioni pidulik avamine toimus 21. augustil 1913. Sellest ajast peale on seda laiendatud ja ümber ehitatud mitmeid kordi, millest viimane leidis aset 1982. aastal seoses Jalgpalli maailmameistrivõistlustega, mida peeti Hispaanias samal aastal ja mille üheks toimumispaigaks oli Bilbao. 1997. aastal kaotati UEFA normatiivide tõttu ära seisukohad, mistõttu staadioni mahutavus vähenes 45 000-lt 39 670 vaatajakohani. See on ainus staadion Hispaanias, mis on võõrustanud kõiki Hispaania Primera Divisióni meeskondi. Mänguväljaku mõõtmed on 103×68 meetrit. Uue staadioni ehitamise tõttu lammutatakse San Mamés 2014. aasta suvel.

### Tulevane staadion

Uus staadion.
26. juunil 2010 alustati uue staadioni ehitustöid praeguse staadioni naabruses ehk samas kohas, kus asus endine Bilbao Näituste messikeskus. Uus staadion mahutab 52 332 istekohta ja klubi sõnul vastab uus staadion neljanda kategooria nõuetele, mis on UEFA maksimaalne tunnustus. Athletic hakkab uuel staadionil mängima 2014/2015 hooajal, kuigi ehitus, täpsemini ühe küljetribüüni ehitus, lõpetatakse alles mõni aasta hiljem, kui lammutatakse vana staadion, mis jääb uue ehitusel ette.

### Spordirajatised

Lezama spordikompleksis, mis asub Bilbaost 15 kilomeetri kaugusel, treenivad Athleticu kõigi kategooriate pallurid ja see avati 1971. aastal. Sinna kuuluvad mitmete muude rajatiste seas neli naturaalmuruväljakut (käesoleval ajal projekteeritakse veel kahte). Kõik väljakud on korraldatud nõuetekohaselt. Samuti on seal üks kunstmurukattega sisehall, jõusaal, palliväljak, arstiabikeskus ja elamu mängijate tarvis.

Praegune meeskond
-----------------

*Seisuga 26. august 2022*

Märkus: Lipud näitavad rahvuskoondist vastavalt FIFA reeglitele. Mängijatel võib olla aga mitu kodakondsust.

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Nr. |  | Positsioon | Mängija |
| --- | --- | --- | --- |
| 1 | Hispaania | VV | Unai Simón |
| 2 | Hispaania | RÜ | Jon Morcillo |
| 3 | Hispaania | KA | Daniel Vivian |
| 4 | Hispaania | KA | Iñigo Martínez |
| 5 | Hispaania | KA | Yeray Álvarez |
| 6 | Hispaania | PK | Mikel Vesga |
| 7 | Hispaania | RÜ | Álex Berenguer |
| 8 | Hispaania | PK | Oihan Sancet |
| 9 | Ghana | RÜ | Iñaki Williams |
| 10 | Hispaania | RÜ | Iker Muniain *(kapten)* |
| 11 | Hispaania | RÜ | Nico Williams |
| 12 | Hispaania | RÜ | Gorka Guruzeta |
| 13 | Hispaania | VV | Julen Agirrezabala |
| 14 | Hispaania | PK | Dani García |
| 15 | Hispaania | KA | Iñigo Lekue |

 |  | 

| Nr. |  | Positsioon | Mängija |
| --- | --- | --- | --- |
| 16 | Hispaania | PK | Unai Vencedor |
| 17 | Hispaania | KA | Yuri Berchiche |
| 18 | Hispaania | PK | Óscar de Marcos *(2. kapten)* |
| 19 | Hispaania | PK | Oier Zarraga |
| 20 | Hispaania | RÜ | Asier Villalibre |
| 21 | Hispaania | KA | Ander Capa |
| 22 | Hispaania | RÜ | Raúl García *(3. kapten)* |
| 23 | Hispaania | PK | Ander Herrera *(laenul Paris Saint-Germainist)* |
| 24 | Hispaania | KA | Mikel Balenziaga |
| 27 | Hispaania | VV | Álex Padilla |
| 28 | Hispaania | RÜ | Luis Bilbao |
| 29 | Hispaania | RÜ | Adu Ares |
| 31 | Hispaania | KA | Aitor Paredes |
| 32 | Hispaania | VV | Ander Iru |

 |

Saavutused
----------

* **La Liga** (8): 1929–30, 1930–31, 1933–34, 1935–36, 1942–43, 1955–56, 1982–83, 1983–84
* **Copa del Rey** (23): 1903, 1904, 1910, 1911, 1914, 1915, 1916, 1921, 1923, 1930, 1931, 1932, 1933, 1943, 1944, 1944–45, 1949–50, 1955, 1956, 1958, 1969, 1972–73, 1983–84, 2023–24
* **Supercopa de España** (3): 1984, 2015, 2021
* **Copa Eva Duarte** (1): 1950

Peatreenerid
------------

* ...
* Hispaania José Luis Mendilibar (2005)
* Hispaania Javier Clemente (2005–2006)
* Hispaania Félix Sarriugarte (2006)
* Hispaania Mané (2006–2007)
* Hispaania Joaquín Caparrós (2007–2011)
* Argentina Marcelo Bielsa (2011–2013)
* Hispaania Ernesto Valverde (2013–2017)
* Hispaania José Ángel Ziganda (2017–2018)
* Argentina Eduardo Berizzo (2018)
* Hispaania Gaizka Garitano (2018–2021)
* Hispaania Marcelino García Toral (2021–2022)
* Hispaania Ernesto Valverde (2022–)

Viited
------

1. ↑  Mendigoizal ehk mägilane
2. ↑  "Irrintzi ehk ulgumise ja naerulagina laadne hüüe või heli, kuulub baski mägirahva traditsiooni". Originaali arhiivikoopia seisuga 14. veebruar 2015.:
3. ↑  "El Himno del Athletic Club" (PDF) (hispaania). Vaadatud 11.03.2013.
4. ↑  "La música del Athletic" (hispaania). 04.04.2008. Originaali arhiivikoopia seisuga 14.10.2013. Vaadatud 11.03.2013.
5. ↑  "La Fundación Athletic Club Fundazioa y Kepa Junkera presentan "Athletic Bihotzez"" (hispaania). Vaadatud 11.03.2013.
6. ↑  I.Gorriti (06.08.2011). "¿Te gusta este himno para animar al Athletic en Europa?" (hispaania). Ajaleht "Deia". Originaali arhiivikoopia seisuga 22.11.2011. Vaadatud 11.03.2013.
7. ↑  ""We are the lions!"" (hispaania). Ajaleht "El Correo". 06.08.2011. Vaadatud 11.03.2013.
8. ↑  "Presentación de la nueva tercera equipación" (hispaania). 10.08.2006. Vaadatud 11.03.2013.
9. 1 2  José L. Artetxe. "Un escudo envuelto en el misterio" (hispaania). Originaali arhiivikoopia seisuga 28.12.2011. Vaadatud 11.03.2013.
10. 1 2  "Presentación de las nuevas indumentarias" (hispaania). 03.07.2012. Vaadatud 11.03.2013.
11. 1 2  "Presentación de la nueva camiseta y del primer equipo" (hispaania). 30.07.2007. Vaadatud 11.03.2013.
12. ↑  "Presentación de la nueva tercera equipación" (hispaania). 10.08.2006. Vaadatud 11.03.2013.
13. ↑  "Camisetas inglesas" (PDF) (hispaania). Vaadatud 11.03.2013.
14. ↑  Sáiz Valdivieso, Alfonso Carlos (1998). «1 (pág. 27)». En Athletic Club. Crónicas de una leyenda. Everest. ISBN 84-241-9528-0.
15. ↑
16. ↑  "La Catedral" (hispaania). Vaadatud 11.03.2013.
17. ↑
18. 1 2  "Las obras de San Mamés, a velocidad de crucero" (hispaania). Baskimaa: Ajaleht "Deia". 22.03.2012. Originaali arhiivikoopia seisuga 24.04.2012. Vaadatud 11.03.2013.
19. ↑  "San Mamés Barria en el Museo del Athletic Club" (hispaania). 04.11.2009. Vaadatud 11.03.2013.
20. ↑  "Instalaciones Athletic Club" (hispaania). Vaadatud 11.03.2013.
21. ↑  "Team 2020-21". Athletic Club.

Välislingid
-----------

* Ametlik koduleht

| * v
* r
La Liga |
| --- |
| Klubid 2023–2024 | 
Alavés **·**  Almería **·**  Athletic Bilbao **·**  Barcelona **·** Cádiz  **·** Celta de Vigo **·**  Getafe **·**  Girona **·**  Granada **·**  Las Palmas **·**  Mallorca **·**  Madridi Atlético **·**  Madridi Real **·** Osasuna **·**  Rayo Vallecano **·**  Real Betis **·**  Real Sociedad **·**  Sevilla **·**  Valencia **·**  Villarreal |
| Endised klubid | 
Albacete **·**  Alcoyano **·**  AD Almería **·**  Arenas Getxo **·**  Atlético Tetuán **·**  Burgos **·**  Castellón **·**  Compostela **·**  Condal **·**  Córdoba **·**  Cultural Leonesa **·**  Deportivo La Coruña **·**  Eibar **·**  Elche **·**  Espanyol **·**  Europa **·**  Extremadura **·**  Gimnàstic **·**  Hércules **·**  Huesca **·**  Jaén **·**  Leganés **·**  Levante **·**  Lleida **·**  CD Logroñés **·**  CD Málaga **·**  Málaga **·**  CP Mérida **·**  Murcia **·**  Numancia **·**  Oviedo **·**  Pontevedra **·**  Racing Santander **·**  Real Burgos **·**  Real Unión **·**  Recreativo Huelva **·**  Sabadell **·**  Salamanca **·**  Sporting Gijón **·**  Tenerife **·**  Valladolid **·**  Xerez **·**  Zaragoza |